ŠTO JE PLAKAT? 

 oglas napisan na papiru većega formata, izložen na javnom mjestu,
 predstavljanje zadane teme na jasan, privlačan i pregledan način.

Plakat može biti napravljen na hameru ili u nekom od digitalnih alata npr. Canva.

Bitne osobine plakata su: čitljivost, preglednost i dopadljivost.

1. Čitljivost – naslov mora biti čitljiv s najmanje 2 m; podnaslov i tekst s najmanje 1,5 m; najčešće korištena slova (font) je Times New Roman ili Helvetic; za tekst su čitljivija mala tiskana slova; izbjegavati različite vrste slova, sjenčenje i podvlačenje.
2. Preglednost - tema mora biti obrađena sistematično u logičnom slijedu i imati : uvod, opis, razradu i zaključak.
3. Dopadljivost - kompozicija plakata zahtijeva pravilan raspored elemenata plakata i obuhvaća: naslov, tekst, slike, podatke o autoru i sl. 

OSNOVNI ELEMENTI PLAKATA 

 naslov (uočljiv, zauzima središnji položaj), 
 tekst ( obrađena građa), 
 fotografije, crteži, tablice i grafički prikazi (ispod svakog prikaza objašnjenje što predstavlja), 
 podaci o autoru (lijeva strana plakata u donjem dijelu), 
 estetski elementi (boja, međuprostor, okvir, rubovi,stil),
 poželjan je kontrast boja podloge i boje teksta, tople boje privlače, hladne odbijaju, boja može biti u funkciji teme ( obrada voda- plava i sl.), 
 međuprostor mora biti usklađen s dijelovima plakata i može se ispuniti bojom ili tekstom, 
 okvir i rubovi trebaju biti usklađeni – paziti na udaljenost elemenata plakata od samoga ruba, 
 stil – truditi se biti originalan i koristiti zanimljiva rješenja, 
 količina slova  teksta) – pojedinačni tekst može imati najviše 15 redova, a sveukupni tekst može imati oko 500 riječi ( najviše do 1500 ). 


CILJ IZRADE PLAKATA 

 samostalnim istraživanjem doznati više o zadanoj temi i proširiti svoje znanje, uz usvajanje novih činjenica o temi koja se obrađuje, 
 razviti znatiželju i sposobnost uočavanja bitnih činjenica vezanih za temu, te pravilan odabir za plakat, 
 potaknuti učenje na zabavan način, uz puno volje i mašte, 
 razviti osjećaj za kreativnost u odabiru materijala i izradi plakata, 
 plakatom izraziti osjećaje, odnosno iskazati svoj doživljaj zadane teme, 
 temu obraditi sadržajno, sistematično i pregledno.

KRITERIJI VREDNOVANJA PLAKATA

	ELEMENTI

	
	Broj bodova

	
	2
	1
	0

	Izgled plakata
(vizualni dojam;
preglednost; tekst i slike/fotografije; veličina slova)
	Plakat ostavlja snažan vizualni dojam; izvrstan omjer teksta i slika; tekst je vidljiv i s veće udaljenosti
	Iako plakat korektno izgleda ne privlači pozornost; nepreglednost; 
previše teksta; slova bi trebala biti veća
	Materijali su nasumično postavljeni; nedostaju slike; neurednost; tekst je nečitljiv

	Kvaliteta sadržaja
(sukladno temi, dobi i predznanju; znanstvena točnost)
	Ponuđeni sadržaji izvrsno opisuju temu; prilagođeni dobi i predznanju učenika; znanstveno utemeljeni
	Pojedini sadržaji su neprimjereni dobi ili predznanju učenika, ali većina dobro opisuje temu

	Većina sadržaja se ne odnosi na temu; neprilagođeni dobi i predznanju, preuzeti iz izvora koji nisu znanstveno točni

	Strukturiranost sadržaja
(odlomci - uvodni dio, glavni dio, zaključci)
	Sadržaji su strukturirani logičkim slijedom - u obliku odlomaka; svaki odlomak sadrži natuknice
	Iako sadržaji imaju logički slijed neki odlomci sadrže veće količine teksta; negdje nedostaju natuknice
	Ne razlikuju se glavni i sporedni sadržaji; bez odlomaka i natuknica

	Prezentacija plakata
(samostalnost,komunikacija)
	Učenik s lakoćom izlaže; lako uspostavlja komunikaciju s nastavnikom/nastavnicom i učenicima
	Učenik pokazuje nesigurnost u komunikaciji s  nastavnikom/nastavnicom i učenicima
	Učenik se nije pripremio za izlaganje; ne odgovara na pitanja nastavnika/nastavnice i učenika

	Pridržavanje roka predavanja plakata i slanje prema pravilima slanja elektroničke pošte
	Plakat predan na vrijeme, poslan prema pravilima slanja elektroničke pošte
	Plakat predan s kašnjenjem do 1 d, poslan bez primjerene popratne poruke
	Plakat predan s kašnjenjem duljem od 1 d ili nije predan, poslan bez popratne poruke


 
Tablica 1. Kriteriji vrednovanja plakata



[bookmark: _GoBack]OCJENJIVANJE
[bookmark: _Hlk50830895]NEDOVOLJAN (1) – nerazumljiva poruka; preniska razina obrade podataka; bez kreativnosti i vizualno neprepoznatljiva poruka; slike i grafikoni nisu dobro odabrani ili ukupan br. bodova 0-2,
[bookmark: _Hlk50831090]DOVOLJAN (2) – poruka postoji, ali se razumije uz veliki napor promatrača; niska razina kvalitete sadržaja; djeluje nepovezano; slike i grafikoni su djelomično točni ili ukupan br. bodova 3-4,
DOBAR (3) – djelomično jasna poruka; nedovoljno zanimljiv izgled; plakat je nepregledan i ne pobuđuje zanimanje promatrača; slike i grafikoni su dobro odabrani, ali bez dovoljnog objašnjenja sadržaja ili ukupan br. bodova 5-6,
VRLO DOBAR (4) – plakat sadrži sve elemente; razrada problema na visokoj razini, ali nedovoljno atraktivna; grafički dobro dizajniran uz potrebne manje estetske dorade ili ukupan br. bodova 7-8;
ODLIČAN (5) – cilj i svrha jasno i precizno prikazani; sadržaj visoke razine, dojmljiv i vizualno pregledan; grafički prikaz u funkciji poruke ili ukupan br. bodova 9-10.
[image: ]
https://www.google.com/search?q=kako%20izgleda%20dobar%20plakat&tbm=isch&hl=hr&hl=hr&safe=active&safe=active&tbs=rimg%3ACVAFQ7Sb0wheYTGg3CHaYY9O&rlz=1C1GCEB_enHR888HR888&sa=X&ved=0CBsQuIIBahcKEwjojt33keTrAhUAAAAAHQAAAAAQDw&biw=1519&bih=754#imgrc=K794KpUz_ak6DM
Slika 1. Primjer izgleda plakata

